बाजार का संबंध अर्थव्यवस्था से है। साथ ही बाजार उपभोक्ता की जरूरत समझ कर उसकी आपूर्ति का उपक्रम रचता है। लेकिन अगर बाजार अपने उत्पाद को उपभोक्ताओं पर थोपता है, उन्हें सम्मोहित करके अपने उत्पाद थमाता है, उपभोक्ताओं के घर में घुस कर अपने उत्पाद रख आता है और इस तरह उनकी अर्थव्यवस्था को ध्वस्त करता है तो हस्तक्षेप की जरूरत पड़ती है। साथ ही हस्तक्षेप की जरूरत तब भी पड़ती है जब बाजार सत्ता और व्यवस्था को भी सम्मोहित करके, खरीद कर या बेबस करके अपना आसन बना लेने में कामयाब हो जाता है।